ผมมีเพศสัมพันธ์กับผู้หญิงขายบริการใส่ถุงยางอนามัยตลอดจนเสร็จเช็คถุงยางไม่แตกไม่หลุด แต่กังวนจึงสั่งชุดตรวจanti-HIV test ยี่ห้อ bioline HIV 1/2 ชุดตรวจจดทะเบียน อ.ย รายที่ 3 ของไทย ผลิตในไทย HIV-1 r-gp41- r-p24 HIV-2 r-gp36 ตรวจ 24 วัน หลังเสี่ยง ผล ลบ ตรวจ 54 วัน หลังเสี่ยง ผล ลบ ปิดเคสได้ยังครับ
สวัสดีค่ะ การติดเชื้อ hiv เป็นโรคการติดเชื้อไวรัสชื่อ hiv ที่จะทำให้มีภูมิคุ้มกันบกพร่อง โดยการตรวจยืนยันนั้น หลักๆคือการตรวจหาเชื้อไวรัสโดยตรง หรือการตรวจภูมิคุ้มกันต่อโรคโดยการตรวจภูมิคุ้มกันต่อโรคในลักษณะดังกล่าวมา น่าจะเป็นการตรวจทั้งเชื้อและภูมิไปพร้อมๆกัน ที่จะให้ผลบวกที่ค่อนข้างแน่นอนประมาณ 95-99% ได้ตั้งแต่ 21 วันแรกหลังมีความเสี่ยง ดังนั้นหากตรวจที่ 54 วันหลังเสี่ยงแล้วให้ผลลบ ก็แสดงว่าน่าจะไม่มีการติดเชื้อจริงๆแต่อย่างไรก็ตาม การตรวจด้วยชุดตรวจเองนั้น อาจจะมีการผิดพลาด เช่นจากชุดตรวจเอง วิธีการตรวจของเรา ดังนั้นหากยังไม่สบายใจ แนะนำการไปยืนยันผลที่รพ.ด้วยการตรวจภูมิคุ้มกันต่อ hiv โดยตรงอีกครั้งที่ 90 วันหลังมีความเสี่ยง ซึ่งหากตอนนั้นให้ผลลบจริง ก็แสดงว่าน่าจะไม่ได้มีการรับเชื้อ hiv ค่ะ